เทพไท ชี้ 8 ข้อ เรียนออนไลน์ เพิ่มเหลื่อมล้ำ หนุนเปิดโรงเรียน ได้ผลกว่า
นายเทพไท เสนพงศ์ ส.ส.นครศรีธรรมราช พรรคประชาธิปัตย์ ชี้ 8 ปัญหา เรียนออนไลน์ เพิ่มเหลื่อมล้ำ หนุน เร่ง เปิดโรงเรียนให้มีการสอนในห้องเรียน โดยคำนึงถึงความปลอดภัยของครูและนักเรียน เชื่อ จะได้ผลมากกว่าวันที่ 19 พ.ค. นายเทพไท เสนพงศ์ ส.ส.นครศรีธรรมราช พรรคประชาธิปัตย์ กล่าวถึงกรณีการเปิดเรียนทางออนไลน์ของนักเรียน ในช่วงสถานการณ์การแพร่ระบาดของเชื้อไวรัสโควิด-19 ว่า จากการติดตามข้อมูล และได้รับข้อร้องเรียนจากผู้ปกครองของนักเรียน ในหลายพื้นที่ พบว่า เกิดปัญหาและอุปสรรคมากมาย ที่กระทรวงศึกษาธิการ จะต้องตระหนัก และแก้ไขปัญหา โดยเฉพาะอย่างยิ่งความเหลื่อมล้ำทางการศึกษาของประเทศที่เกิดขึ้นมาช้านาน เด็กนักเรียนในชนบทจะเสียเปรียบนักเรียนในสังคมเมือง ทั้งด้านข้อมูลข่าวสาร ตำราเรียน ครูอาจารย์ที่มีความชำนาญในการสอน และโอกาสในการเรียนพิเศษ หรือสถาบันกวดวิชา ฯลฯ เมื่อเกิดการแพร่ระบาดของเชื้อไวรัสโควิด-19 จนโรงเรียนไม่สามารถจะเปิดเรียนได้ตามปกติ กระทรวงศึกษาธิการ มีนโยบายให้เปิดเรียนทางออนไลน์ และระบบดาวเทียม ตั้งแต่เมื่อวันที่ 18 พ.ค.ที่ผ่านมา เป็นวันแรก พบว่ามีปัญหาอุปสรรคที่ตนได้รับการร้องเรียน ซึ่งสามารถรวบรวมได้ดังนี้ คือ 1. มีนักเรียนบางส่วน ขาดแคลนอุปกรณ์การเรียนการสอน เช่น โทรศัพท์มือถือ แท็บเล็ต โทรทัศน์2. ในพื้นที่ชนบทบางแห่ง ไม่มีสัญญาณโทรศัพท์ ไม่สามารถเรียนทางออนไลน์ได้ และไม่มีจานดาวเทียม หรือจานดาวเทียมรับสัญญาณไม่ได้3. เกิดปัญหาสัญญาณอินเทอร์เน็ตล่ม และไม่เสถียร ต้องจ้างช่างมาปรับจูนสัญญาณใหม่4. เด็กนักเรียนยังขาดความพร้อมในการเรียนทางออนไลน์ ไม่มีสมาธิในการเรียน ไม่สามารถเรียนด้วยตนเองได้ ขาดแรงจูงใจ เพราะไม่มีครูคอยกระตุ้นเตือนเหมือนในห้องเรียนนายเทพไท กล่าวต่อว่า 5.ในครอบครัวที่มีพี่น้องกำลังเรียนหนังสือหลายคน แต่มีโทรทัศน์เพียงเครื่องเดียว ทำให้ไม่สามารถเรียนได้ครบทุกคน6. เกิดปัญหาปมด้อยของนักเรียน มีการเปรียบกับเพื่อนๆ ที่มีอุปกรณ์ในการเรียนที่ดีกว่า ทันสมัยกว่า มีความพร้อมมากกว่า7. เป็นภาระการสิ้นเปลืองค่าใช้จ่ายของผู้ปกครองในการซื้ออุปกรณ์ในการเรียนออนไลน์ และการเรียนผ่านดาวเทียมเพิ่มขึ้นอีก ในยามที่กำลังประสบปัญหาทางเศรษฐกิจ เช่นนี้8. ผู้ปกครองนักเรียนต้องทำหน้าที่เป็นพี่เลี้ยงคอยควบคุม ให้ลูกนั่งเรียนผ่านออนไลน์ ทำให้เสียเวลาในการทำงาน หรือประกอบอาชีพในการทำมาหากิน ของแต่ละวันได้ จึงขอเสนอให้กระทรวงศึกษาธิการ ได้เตรียมความพร้อม และเร่งรัดให้มีการเรียนการสอนในห้องเรียนของโรงเรียน ให้เร็วที่สุด โดยคำนึงถึงความปลอดภัยของเด็ก ครู ผู้ปกครอง และบุคลากรทางการศึกษา เพราะการเรียนในห้องเรียน ย่อมมีประสิทธิภาพ และผลสัมฤทธิ์มากกว่าการเรียนผ่านระบบออนไลน์หรือดาวเทียม และเป็นการแก้ปัญหาความเหลื่อมล้ำ ระหว่างนักเรียนในเมืองกับในชนบท ที่มีความไม่เท่าเทียมทางการศึกษามาเป็นเวลายาวนานด้วย
นายเทพไท เสนพงศ์ ส.ส.นครศรีธรรมราช พรรคประชาธิปัตย์ ชี้ 8 ปัญหา เรียนออนไลน์ เพิ่มเหลื่อมล้ำ หนุน เร่ง เปิดโรงเรียนให้มีการสอนในห้องเรียน โดยคำนึงถึงความปลอดภัย ของครูและนักเรียน เชื่อ จะได้
เรียนออนไลน์,โควิด-19,ไวรัสโคโรนา,โคโรนาไวรัส,เทพไท เสนพงศ์,ประชาธิปัตย์,เปิดโรงเรียน,ข่าวทั่วไป